పొటాషియం క్లోరెట్
ఈ సమ్మేళనం పోటాషియం, క్లోరిన్.ఆక్సిజన్ పరమాణువుల సంయోజనం వలన ఏర్పడినది.ఈ సమ్మేళనం యొక్క అణు ఫార్ములా KClO.శుద్ధమైన సమ్మేళనం తెల్లటి స్పటిక నిర్మాణం కలిగియుండును.
సాంద్రత:2.32గ్రాములు/లీటరుకు.మోలార్ భారం:122.55 గ్రామ/మోల్-1.ద్రవీభవన ఉష్ణోగ్రత:356 °C.బాష్పిభావన ఉష్ణోగ్రత 400 °C.
వ్యాపారస్థాయిలో పొటాషియం క్లోరెట్ ను లీబిగ్ విధానంలో ఉత్పత్తి చెయ్యుదురు. వేడిగా ఉన్న కాల్షియం క్లోరైడ్ పదార్థం లోకి క్లోరిన్ వాయువును ప్రసరింపచేసి, ఆపిమ్మట పొటాషియం క్లోరైడ్ ను కలపడం వలన పొటాషియం క్లోరైట్ ఏర్పడును.
పొటాషియం క్లోరైడ్ సజల ద్రవాణాన్ని విద్యుత్‌ విశ్లేషణ చెయ్యడం ద్వారా కుడా పోటాషియం క్లోరైట్ ను ఉత్పత్తి చేయ్యుదురు. ఈ విధానంలో ఆనోడ్ వద్ద ఏర్పడిన క్లోరిన్ అయానులు, యథావిధిగా పొటాషియం హైడ్రోక్సైడ్తో ప్రతిచర్య జరపడం వలన పొటాషియం క్లోరెట్ ఏర్పడును. ఏర్పడిన పొటాషియం క్లోరైడ్ నీటిలో తక్కువ ద్రావణియత కలిగి ఉండటం వలన చర్యా మిశ్రమ ద్రావణంనుండి తనకుతానుగా అవక్షేపంగా వేరుపడును.
క్లోరిన్ వాయువును వేడి దాహకపొటాస్‌ (caustic potash) ద్రావణంలోకి పంపడం ద్వారా కుడా పొటాషియం క్లోరైట్ ను ఉత్పత్తి చెయ్యవచ్చును.
గోల్డ్(I,III)క్లోరైడ్
గోల్డ్(I,III)క్లోరైడ్ ఒక రసాయన సమ్మేళనం.ఇది ఒక అకర్బన రసాయన సమ్మేళనం.బంగారం మరియు క్లోరిన్ మూలకాల పరమాణువు ల సంయోగం వలన గోల్డ్ (I,III)క్లోరైడ్ ఏర్పడినది.
గోల్డ్ (I,III) క్లోరైడ్ సంయోగ పదార్థం యొక్క రసాయనిక సంకేత పదం AuCl. గోల్డ్ (I,III)క్లోరైడ్ ఒక మిశ్రమ సంయోగపదార్థానికి ఉదాహరణ.ఎందుకనగా గోల్డ్ (I,III)క్లోరైడ్ అణువులోని బంగారం రెండు ఆక్సీకరణస్థితులలో బంధాన్ని కల్గిఉన్నది. ఒకటి స్క్వేర్ ప్లానర్ గోల్డ్(III)మరియు ఇంకోటి ఇంచుముంచు లీనియర్ గోల్డ్(I).గోల్డ్ (I,III) క్లోరైడ్ కాంతి సంవేదక/ గ్రాహకం (photosensitive)కావున, దీనిని చాలా జాగ్రత్తగా ఉపయోగించ వలసిఉన్నది. అంతే కాకుండా గాలి మరియు తేమతో కూడా చాలా సున్నితంగా స్పందించే (సెన్సిటివ్ గా ప్రవర్తించు)గుణం కలిగి ఉన్నది.
గోల్డ్ (I,III)క్లోరైడ్ నల్లని స్పటికరూప ఘనపదార్థం. గోల్డ్ (I,III)క్లోరైడ్ అణుభారం 1071.490 గ్రాములు/మోల్.2